
Δημοσίευση στην Εφημερίδα της Κυβερνήσεως αποφά- 
σεωςτης Ολομέλειας της Βουλής «Γιατηντροποποί- 
ηση διατάξεων του Κανονισμού της Βουλής (Μέρος 
Α’ - Κοινοβουλευτικό)». 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος και το άρθρο 
118 παρ. 3 του Κανονισμού της Βουλής (Μέρος Α’ - 
Κοινοβουλευτικό) σε συνδυασμό με το άρθρο 150 του 
Υπηρεσιρκού Κανονισμού της Βουλής. 

2. Την από 24 ΜοΑου 1996 πρόταση του Προέδρου της 
Βουλής. 

3. Την πρόταση αυτή όπως διαμορφώθηκε με το από 17 
Ιουνίου 1996 πρακτικό - έκθεση της επί του Κανονισμού 
της Βουλής Επιτροπής. 

4. Την κατά ΡΝ’ συνεδρίαση της 20ης Ιουνίου 1996 α¬ 
πόφαση της Ολεμέλειας της Βουλής των Ελλήνων κατά 
την οποία ψηφίστηκε η από 24 Μάίου 1996 πρόταση του 
Προέδρου της Βουλής «Για την τροποποίηση διατάξεων 
του Κανονισμού. της Βουλής (Μέρος Α’ - 
Κοινοβουλευτικό)», όπως διαμορφώθηκε απάτην επί του 
Κανονισμού της Βουλής Επιτροπή, παραγγέλουμε: 

Τη δημοσίευση στην Εφημερίδα της Κυβερνήσεως της 
απόφασης αυτής, που έχει ως εξής: 

ΑΠΟΦΑΣΗ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ ΤΩΝ ΕΛΛΗΝΩΝ 


Για την τροποποίηση, διατάξεων του Κανονισμού της 
Βουλής (Μέρος Α’ - Κοινοβουλευτικό) 

Άρθρο 1 

1. Η παράγραφος 1 και το εδάφιο α' της παρ. 4 του 
άρθρου 13 αναδιατυπώνονται ως εξής: 

*1. Η Διάσκεψη των Προέδρων αποτελείται από τον 
Πρόεδρο και τους διατελέσαντες Προέδρους της Βου¬ 
λής, εφόσον έχουν εκλεγεί Βουλευτές, τους Αντιπροέ¬ 
δρους της Βουλής, τους Προέδρους των διαρκών ε¬ 
πιτροπών, τον Πρόεδρο της επιτροπής θεσμών και 
διαφάνειας, τους Προέδρους των Κοινοβουλευτικών 


8 Ιουλίου 1996 


Ομάδων και έναν ανεξάρτητο Βουλευτή, ως εκπρόσωπο 
των ανεξαρτήτων, εφόσον ο αριθμός αυτών είναι του¬ 
λάχιστον πέντε (5). 

Πρόεδρος της Διάσκεψης τών Προέδρων είναι ο 
Πρόεδρος της Βουλής, τον οποίο αναπληρώνει ένας 
από τους Αντιπροέδρους κατά την τάξη της εκλογής 
τους. Κατά τη διάρκεια της λειτουργίας του Τμήματος 
διακοπής των εργασιών της Βουλής στη Διάσκειίη των 
Προέδρων συμμετέχουν, αντί των ανωτέρω Προέδρων 
των διαρκών επιτροπών, οι Πρόεδροι των διαρκών 
επιτροπών της θερινής περιόδου της αντίστοιχης σύν¬ 
θεσης του Τμήματος διακοπής." 


"4. Η Διάσκεψη των Προέδρων αυγκαλείται σε τακτική 
συνεδρίαση από τον Πρόεδρό της κάθε Τετάρτη και 
σε έκτακτη συνεδρίαση όταν κρίνεται τούτο αναγκαίο." 


2. Το εδάφιο β' του άρθρου 14 αναδιατυπώνεται ως 
εξής: 

'β) καθορίζει τη διαδικασία και τη διάρκεια συζήτησης 
των σχεδίων ή προτάσεων νόμων στην Ολομέλεια της 
Βουλής, καθώς και τη συνολική διάρκεια των γενικών 
συζητήσεων μέσα στο πλαίσιο των συνεδριάσεων της 
ημερήσιας διάταξης, λαμβάνοντας υπόψη την εισήγηση 
της αρμόδιας Κοινοβουλευτικής Επιτροπής". 

! 

■ -4* ·■< 

Άρθρο 2 

Το δεύτερο εδάφιο της παρ. 2 του άρθρου 32 Α 
αναδιατυπώνεται ως εξής: 

. "Η επιτροπή υποβάλλει στη Βουλή δύο φορές το 
χρόνο σχετικές εκθέσεις, επί των οποίων μπορεί να 
γίνει συζήτηση με ανάλογη εφαρμογή των διατάξεων 
του άρθρου 137, χωρίς τη διεξαγωγή ιμιφοφορίας". 

Άρθρο 3 

Μετά το άρθρο 41 Α προστίθεται νέο άρθρο 41 Β 
που έχει ως εξής: 

"Άρθρο 41 Β 

1. Η Κυβέρνηση αποστέλλει στον Πρόεδρο της Βου¬ 
λής, ευθύς ως διαβιβαστούν στο Συμβούλιο Υπουργών 
της Ευρωπαϊκής Ένωσης, όλα τα κείμενα της Ένωσης 

που παρουσιάζουν ενδιαφέρον για την Ελληνική Δημο¬ 
κρατία και, ιδίως, εκείνα που αφορούν: 

- σχέδια συνθηκών, κοινών θέσεων, δράσεων ή εν 
γένει πράξεων που ή Ένωση προτίθεται να υιοθετήσει 
στο πλαίσιο των εξωτερικών της σχέσεων, 

- σχέδια δεσμευτικών πράξεων παραγώγσ» δικαίου, 
όπως σχέδια Κανονισμών και Οδηγιών, 

- έγγραφα σχετικά με τις γενικές οικονομικές, πο¬ 
λιτικές και κοινωνικές κατευθύνσεις της Ένωσης, όπως 
έγγραφα τύπου Λευκής Βίβλου κ.ά.. 

2. Η Κυβέρνηση, δια του Πρωθυπουργού και των 
αρμόδιων κατά περίπτωση Υπουργών, παρέχει στη Βου¬ 
λή κάθε αναγκαία πληροφόρηση σχετικά με τις πραα- 
ναφερθείσες πράξεις ή συμβάσεις της Ένωσης. Προς 
το σκοπό αυτόν υποβάλλει στον Πρόεδρο της Βουλής, 
μεταξύ άλλων, κάθε έκθεση των οργάνων της Ένωσης, 
τις θέσεις που ενδεχομένως έχουν υιοθετήσει οι Κυ¬ 
βερνήσεις, τα Κοινοβούλια και άλλα όργανα ή οργανισμοί 
των άλλων κρατών - μελών και έχουν περιέλθει σ' 
αυτή, τις ημερήσιες διατάξεις των συνεδριάσεων του 
Συμβουλίου, καθώς και τις θέσεις που έλαβαν εν γένει 
τα όργανα της Ένωσης μετά το πέρας κάθε σταδίου 
της νομοθετικής διαδικασίας. Τα έγγραφα αυτά συνο¬ 
δεύονται, κατά την έναρξη και το πέρας της σχετικής 
διαδικασίας, από περιληπτικά σημειώματα, στα οποία θα 
ετπσημαίνονται οι κοινωνικές, οικονομικές, νομικές και 
πολιτικές επιπτώσεις των πιο σημαντικών για την Ελλάδα 
πράξεων. 

3. Ο Πρόεδρος της Βουλής αποστέλλει στις διαρκείς 
επιτροπές και στην Επιτροπή Ευρωπαϊκών Υποθέσεων, 
ανάλογα με την αρμοδιότητα εκάστης, τα έγγραφα που 
την αφορούν. Ο Πρόεδρος της Βουλής ή ο Πρόεδρος 
της διαρκούς επιτροπής ή η Επιτροπή με απόφασή της, 
αν ζητηθεί από το ένα τρίτο (1/3) των μελών της, 
μπορούν να καλούν τον αρμόδιο Υπουργό προς ενη¬ 
μέρωση της Επιτροπής ή υποεπιτροπής της, με ίην 
επιφύλαξη της παρ. 4 του άρθρου 146 που εφαρμόζεται 
αναλόγως. 

4. Οι διαρκείς επιτροπές και η Ε.Ε.Υ. μπορούν, για 
τη διαμόρφωση της θέσης τους, να οργανώνουν α¬ 
κροάσεις, να καλούν στις συζητήσεις, που ενδεχομένως 
κρίνουν σκόπιμο να διεξάγουν λόγω της σημασίας των 
θεμάτων, Έλληνες ευρωβουλευτές ή άλλα πρόσωπα 
χρήσιμα προς τούτο. 

Παράλληλα, συνεργαζόμενες, κατά περίπτωση, με την 
Επιτροπή Ευρωπαϊκών Υποθέσεων, μπορούν να απο¬ 
στέλλουν αντιπροσωπείες από μέλη τους ή και μέλη 
της Ε.Ε.Υ., στις αρμόδιες επιτροπές ή άλλα όργανα 
του Ευρωπαϊκού Κοινοβουλίου ή των εθνικών κοινο¬ 
βουλίων και να συζητούν από κοινού με αυτές τα 
έγγραφα της Ένωσης. 

5. Η αρμόδια διαρκής επιτροπή, καθώς και η Ε.Ε.Υ. 
μπορεί να διατυπώσει γνώμη σΤΟν Υπουργό, όσον αφορά 
τη στάση που πρέπει να τηρήσει στις συνεδριάσεις των 
Συμβουλίων. 

6. Ο Υπουργός ενημερώνει την Επιτροπή για τις 
συζητήσεις που διεξήχθησαν, για τις αποφάσεις που 
ελήφθησαν, καθώς και για τη θέση που διατύπωσε σε 
κάθε συνεδρίαση του Συμβουλίου που μετέσχε, εφόσον 
τούτο ζητηθεί σύμφωνα με την παρ. 3. 

7. Για ζητήματα, που κατά το άρθρο 32 Α ανήκουν 
στην αρμοδιότητα της Επιτροπής Ευρωπαϊκών Υποθέ¬ 
σεων, η διαρκής επιτροπή που έχει επιληιρθεί κατά το 
άρθρο τούτο οποιουδήποτε θέματος διαβιβάζει τα πρα¬ 


κτικά της σχετικής συζήτησης στην Ε.Ε.Υ.. Το ίδιο 
ισχύει για την Ε.Ε.Υ. όταν επιληφθεί θέματος που ανήκει 
και στην ειδικότερη αρμοδιότητα διαρκούς επιτροπής. 

Η διαρκής ή η Επιτροπή Ε Υ. διατυπώνει μετά συ¬ 
ζήτηση τη δική της θέση και διαβιβάζει τα πρακτικά 
συζήτησης και των δύο επιτροπών στην Κυβέρνηση. 
Αν ζητηθεί από διαρκή επιτροπή ή την Ε.Ε.Υ., ο Πρόε¬ 
δρος της Βουλής ή και οίκοθεν μπορεί να συγκαλέσει 
την Ε.Ε.Υ. και μια ή περισσότερες διαρκείς επιτροπές 
σε κοινή συνεδρίαση, όταν πρόκειται για θέματα ιδιαί¬ 
τερης σημασίας και κοινής αρμοδιότητας - . 

Άρθρο 4 

Α) Μετά το άρθρο 43 παρεμβάλλεται ο τίτλος Τ) 
ΕΙΔΙΚΕΣ ΜΟΝΙΜΕΣ ΕΠΙΤΡΟΠΕΣ - και ο υπότιτλος Ί. 
απόδημου ελληνισμού - , - 2. θεσμών και διαφάνειας - και 
- 3. αποτίμησης τεχνολογίας - και ακολούθως προστίθεται 
νέο άρθρο 43 Α, που έχει ως εξής: 

“Αρθρο 43 Α 

1. Στην αρχή κάθε τακτικής Συνόδου, ο Πρόεδρος 
της Βουλής συνιστά τις εξής μόνιμες ειδικές επιτροπές: 

α) Μόνιμη επιτροπή απόδημου ελληνισμού, 

β) Μόνιμη επιτροπή θεσμών και διαφάνειας, 

γ) Μόνιμη επιτροπή αποτίμησης τεχνολογίας. 

2. α) Αντικείμενο της επιτροπής απόδημου ελληνισμού 
είναι η διατήρηση και προαγωγή των σχέσεων και των 
δεσμών της εθνικής αντιπροσωπείας και του ελληνικού 
λαού με τους απόδημους Έλληνες, η μελέτη των 
προβλημάτων τους και η προώθηση της επίλυσής τους. 

β) Αντικείμενο της επιτροπής θεσμών και διαφάνειας 
είναι η κοινοβουλευτική εποπτεία επί των ανεξάρτητων 
διοικητικών αρχών, καθώς και η έρευνα και αξιολόγηση 
κάθε στοιχείου χρήσιμου για τη μελέτη και επεξεργασία 
προτάσεων, που συμβάλλουν στη διαφάνειρ της πολι¬ 
τικής και γενικότερα της δημόσιας ζωής της χώρας και 
η παρακολούθηση της εφαρμογής τους. Στην ίδια επι- 
τροπή ανήκει και η κατ' άρθρο 15 παρ. 2 του Συντάγματος 
κοινοβουλευτική εποπτεία επί των ηλεκτρονικών μέσων 
μαζικής ενημέρωσης (Μ.Μ.Ε.). 

γ) Αντικείμενο της επιτροπής αποτίμησης τεχνολογίας 
είναι η παρακολούθηση και αξιολόγηση των συνεπειών 
της τεχνολογικής εξέλιξης, συμβάλλει δε, συμβουλευ¬ 
τικά, στη λήψη αποφάσεων και στη χάραξη τεχνολογικής 
στρατηγικής σε εθνικό επίπεδο, λαμβάνοντας υπόψη 
τα ιδιαίτερα κοινωνικά, οικονομικά, πολιτικά, επιστημο¬ 
νικά και πολιτιστικά χαρακτηριστικά της χώρας μας. 

Για την επίτευξη του σκοπού της η επιτροπή απο¬ 
τίμησης τεχνολογίας μπορεί, ιδίως, να συνδέεται επί 
θεματικής βάσης με ανάλογες δραστηριότητες των 
Κοινοβουλίων άλλων χωρών και διεθνών οργανισμών, 
καθώς και κρατικών ή μη οργανώσεων, ιδρυμάτων, 
ερευνητικών κέντρων κ.ά., να ενθαρρύνει τη διεθνή 
συνεργασία και έρευνα στον τομέα της τεχνολογικής 
αποτίμησης και, αν το κρίνει απαραίτητο, την ανταλλαγή 
πληροφοριών μεταξύ των αντίστοιχων σωμάτων τεχνο¬ 
λογικής αποτίμησης. 

3. Οι επιτροπές απόδημου ελληνισμού και αποτίμησης 
τεχνολογίας αποτελούνται από το ένα δέκατο Μ/10) 
έως το ένα πέμπτο (1/5) του όλου αριθμού των Βου¬ 
λευτών και η επιτροπή θεσμών και διαφάνειας από 
δεκατρείς (13) Βουλευτές, συγκροτούνται και οι τρεις 

κατ' αναλογία της δύναμης των Κοινοβουλευτικών Ο¬ 
μάδων. λαμβάνεται πρόνοια να συμμετέχει ένας του¬ 
λάχιστον Βουλευτής από κάθε Ομάδα σε αυτές και 
λειτουργούν με ανάλογη εφαρμογή των διατάξεων των 
άρθρων 31 παράγραφοι 3-, 5 και 6, 34 έως 41 Α και 89 
έως 91. Στις επιτροπές του άρθρου αυτού δύο αντι¬ 
πρόεδροι και ένας γραμματέας εκλέγονται με τη δια¬ 
δικασία του άρθρου 34 από τα μέλη κάθε επιτροπής, 
από την πρώτη, δεύτερη και τρίτη κατά σειρά σε δύναμη 
Κοινοβουλευτική Ομάδα της Αντιπολίτευσης, ανπστοί- 
χως. 

4. Κάθε επιτροπή στο τέλος κάθε Συνόδου υποβάλλει 
έκθεση στην Ολομέλεια της Βουλής, η οποία καταχω¬ 
ρίζεται στα πρακτικά και επί της οποίας μπορεί να γίνει 
συζήτηση με ανάλογη εφαρμογή του άρθρου 137, χωρίς 
τη διεξαγωγή ψηφορορίας σε ειδική συνεδρίαση στην 
αρχή Ής επόμενης συνόδου. Η θητεία των μελών της 
επιτροπής λήγει ευθύς ως ανακοινωθεί στη Βουλή η 
κατά την παρ. 1 απόφαση του Προέδρου και συγκροτηθεί 
σε σώμα η νέα σύνθεση της επιτροπής. 

5. Η επιτροπή θεσμών και διαφάνειας μπορεί να 
ζητήσει από τη Βουλή τη μετατροπή της σε εξεταστική 
επιτροπή. Η Βουλή αποφασίζει με τη διαδικασία των 
άρθρων 68 παρ. 2 του Συντάγματος και 144 και επομένων 
του Κανονισμού της Βουλής". 

Β) Οι αλφαβητικοί αριθμοί των τίτλων των επόμενων 
άρθρων 44, 46 και 49 του Κεφαλαίου Η', αναριθμούνται 
σε Δ, Ε και ΣΤ, αντιστοίχως. 

"Αρθρο 5 

1. Το δεύτερο εδάφιο της παρ. 2 του άρθρου 44 
αναδιατυπώνεται ως εξής: 

"Η πρόταση συζητείται σε ημέρα κοινοβουλευτικού 
ελέγχου σύμφωνα με τις διατάξεις του άρθρου 137 και 
η συζήτηση ολοκληρώνεται σε μία συνεδρίαση". 

2. Στο άρθρο 45 γίνονται οι ακόλουθες προσθήκες: 

α) Στην παρ 2 προστίθεται εδάφιο, που έχει ως εξής: 

"Με πρόταση της Κυβέρνησης ή του ενός πέμπτου 
(1/5) του συνόλου των Βουλευτών ή Προέδρου Κοινο¬ 
βουλευτικής Ομάδας, η έκθεση εγγράφεται σε ημερήσια 
διάταξη κοινοβουλευτικού ελέγχου και συζητείται με 
ανάλογη εφαρμογή των διατάξεων του άρθρου 137, 
χωρίς τη διεξαγωγή ψηφοφορίας". 

β) Προστίθεται παρ 3 που έχει ως εξής: 

"3. Από τα μέλη του Προεδρείου των επιτροπών 
αυτών ο Αντιπρόεδρος προέρχεται από την πρώτη σε 
δύναμη Κοινοβουλευτική Ομάδα της Αντιπολίτευσης και 
ο Γραμματέας από τη δεύτερη σε δύναμη Κοινοβου¬ 
λευτική Ομάδα της Αντιπολίτευσης". 

γ) Η παρ 3 αναριθμείται σε παρ. 4 και στο τέλος 
προστίθεται η φράση "με την επιφύλαξη των διατάξεων 
της προηγούμενης παραγράφου". 

δ) Η παρ. 4 αναριθμείται ως παρ. 5. 

Άρθρο 6 

Στο άρθρο 49 Α επέρχονται οι εξής μεταβολές και 
προσθήκες: 

1. Στο τέλος της παρ. 2 προστίθεται η φράση: 

"Κατά τα λοιπά εφαρμόζονται αναλόγως οι διατάξεις 

περί λειτουργίας των διαρκών επιτροπών". 

2. α) Στην παρ 3 τρίτη σειρά και μετά τη λέξη "διορισμό 
προστίθενται οι λέξεις "ή επαναδιορισμό ή ανανέωση 


θητείας , β) στο εδάφιο τρίτο της αυτής παραγράφου 
αντί εντός τριών (3) ημερών" τίθεται "εντός πέντε (5) 
ημερών . 

3 Στην παρ 4: α) στην προτελευταία σειρά μετά τη 
λέξη σπουδών" προστίθεται η φράση "και προκειμένου 
περί τίτλων αλλοδαπής επίσημη μετάφρασή τους", β) 
στην ίδια σειρά το διαζευκτικό ή διορθώνεται ως άρθρο 
ή · 

4. Μετά την παρ. 5 προστίθενται νέες παράγραφοι 
με αριθμούς 5α και 5β που έχουν ως εξής: 

"5α. Η επιτροπή μπορεί να καλεί σε ακρόαση οποιο- 
δήποτε από τα πρόσωπα που αναφέρονται στην παρ. 

3 οποτεδήποτε μετά την πάροδο ενός (1) έτους από 
το διορισμό τους ή από την προηγούμενη ακρόασή 
τους. 

Επίσης, μπορεί να καλεί ανώτατα στελέχη των ίδιων 
επιχειρήσεων, τραπεζών και οργανισμών ή και πρόσωπα 
που βρίσκονται έξω από αυτούς και έχουν αναγνωρι¬ 
σμένο κύρος και ειδική εμπειρία στο αντικείμενό τους." 

"5β. Η επιτροπή διατυπώνει τη γνώμη της για τα 
παραπάνω πρόσωπα, τη διαχείριση και πορεία των 
επιχειρήσεων, τραπεζών και οργανισμών που προίστα- 
νται, λαμβάνοντας υπόψη τα στρατηγικά και επχειρη- 
σιακά σχέδιά τους και υποδεικνύει στους εποπτεύοντες 
Υπουργούς τα μέτρα, πράξεις και πρακτική, που αυτή 
κρίνει κατάλληλα και επωφελή για το δημόσιο συμφέρον.* 

5. Στην παρ. 6 προστίθενται και: 
κγ. Ιονική και Λαϊκή Τράπεζα 
κδ. Γενική Τράπεζα 

κε. Ελληνική Ραδιοφωνία και Τηλεόραση (Ε.Ρ.Τ. Α.Ε.) 
κστ. Ηλεκτροκίνητα Λεωφορεία Περιοχής Αθηνών - 
Πειραιώς (ΗΆ.ΠΆ.Π.) 

κζ. Εταιρία θερμικών Λεωφορείων (Ε.ΘΕ.Λ. Α.Ε.) 
κη. Αττικό Μετρό 

κθ. Οργανισμός Εργατικής Εστίας (Ο.Ε.Ε.) 
λ. Δημόσια Επιχείρηση Αερίου (Δ.ΕΠ.Α.) 
λα. Εθνικός Οργανισμός Πρόνοιας (Ε.Ο.Π.) 
λβ. Ελληνικός Οργανισμός Μικρομεσαίων Μεταποιη¬ 
τικών Επιχειρήσεων και Χειροτεχνίας (Ε.Ο.Μ.Μ.Ε.Χ.) 
λγ. Εθνικός Οργανισμός Φαρμάκων (Ε Ο.Φ.) 
λδ. Κτηματική Εταιρεία Δημοσίου (Κ.Ε.Δ.) 
λε. Οργανισμός Προγνωστικών Αγώνων Ποδοσφαίρου 
(Ο.Π.Α.Π.) 

λστ. Εθνική Επιτροπή Τηλεπικοινωνιών 
λζ. Επιτροπή Κεφαλαιαγοράς. 

Άρθρο 7 

1 Στο άρθρο 54 προστίθεται παράγραφος 5 που έχει 
ως εξής: 

5. Οι συνεδριάσεις της Ολομέλειας και των Τμημάτων 
της Βουλής, εκτός εξαιρετικών περιπτώσεων, δεν πα- 
ρατείνονται πέραν του μεσονυκτίου . 

2. Το πρώτο εδάφιο της παρ. 1 του άρθρου 56 
αναδιατυπώνεται ως εξής: 

1. Στις συνεδριάσεις νομοθετικής εργασίας επιτρέ¬ 
πεται η συζήτηση ερωτήσεων*. 

3. Στην παρ. 1 του άρθρου 65 προστίθεται εδάφιο 
που έχει ως εξής: 

"Με απόφαση του Προέδρου της Βουλής μπορεί να 
γίνει η εγγραφή και με ηλεκτρονικό σύστημα εγγραφής*. 

4. Στο άρθρο 65 προστίθεται παρ. 5 που έχει'ως 
εξής: 

5. Με πρόταση του Προέδρου της Βουλής ή Προέδρου 

Κοινοβουλευτικής Ομάδας, η Βουλή, σε δέματα γενι¬ 
κότερου ενδιαφέροντος και ιδίως των άρθρων 141, 142, | 
μπορεί να αποφασίσει την εναλλαγή των ομιλητών ή ; 
την υποβολή καταλόγου ομιλητών εκ μέρους των Προέ¬ 
δρων των Κοινοβουλευτικών Ομάδων, επίσης με εναλ¬ 
λαγή, κατ εξαίρεση της προηγούμενης παραγράφου. 
Μετά το πέρας των ομιλιών του προηγούμενου εδαφίου 
ακολουθούν όσοι τυχόν έχουν εγγράφει κατά την παρ. 

1 του άρθρου τούτου*. 

Άρθρο 8 

1. Η παρ. 2 του άρθρου 76 διαγράφεται και αντί 
αυτής τίθεται νέα παρ. 2 που έχει ως εξής: 

*2. Σε κάθε συνεδρίαση εκτίθεται κατάλογος παρου¬ 
σίας προς υπογραφή από όλους τους Βουλευτές κατά 
τις συνεδριάσεις νομοθετικού έργου και από τους Βου¬ 
λευτές που συμμετέχουν στις αντίστοιχες διαρκείς ε¬ 
πιτροπές κατά τις συνεδριάσεις κοινοβουλευτικού ε¬ 
λέγχου. Οι λόγοι δικαιολογημένης απουσίας^ από συ¬ 
γκεκριμένη συνεδρίαση και ο τροπος βεβαίωσής τους 
καθορίζεται με απόφαση του Προέδρου της Βουλής και 
με σύμφωνη γνώμη της Διάσκεψης των Προέδρων.* 

Άρθρο 9 

1. Το δεύτερο εδάφιο της παρ. 5 του άρθρου 89 | 
αναδιατυπώνεται ως εξής: 

Ή πρόσκληση αυτή πρέπει να κοινοποιείται στα μέλη 
της επιτροπής τουλάχιστον τρεις (3) ημέρες πριν από 
την ημέρα της πρώτης συνεδρίασης της επιτροπής. Σε 
εξαιρετικές περιπτώσεις και μετά προηγούμενη συνεν¬ 
νόηση με τον Πρόεδρο της Βουλής, η πρόσκληση 
μπορεί να κοινοποιείται και δύο (2) τουλάχιστον ημέρες 
πριν από την ημέρα της πρώτης συνεδρίασης της 
επιτροπής*. 

2. Στο άρθρο 93 προστίθεται παρ. 7 που έχει ως 
εξής: 

*7. Νομοθετικό έργο που έχει αρχίσει και έχει διακοπεί 
εξαιτίας της λήξης της Συνόδου συνεχίζεται, με την 
επιφύλαξη των διατάξεων της παρ. 1 του άρθρου 72 
του Συντάγματος, από το ίδιο σημείο από το Τμήμα 
διακοπής των εργασιών της Βουλής και το νομοθετικό 
έργο του Τμήματος αυτού από την Ολομέλεια της 
Βουλής ή από τα Τμήματα της επόμενης Συνόδου, 
εφόσον έχει αποφασιστεί η σύσταση και η λειτουργία 
τους*. 

Άρθρο 10 

1. Οι παράγραφοι 1 και 2 του άρθρου 107 αναδια¬ 
τυπώνονται ως εξής: 

*1. Με εξαίρεση τα σχέδια και τις προτάσεις νόμων, 
που σύμφωνα με το άρθρο 72 του Συντάγματος υπά¬ 
γονται στην αρμοδιότητα της Ολομέλειας της Βουλής, 
τα λοιπά σχέδια και οι προτάσεις νόμων μπορούν να 
εισαχθούν για συζήτηση και ψήφιση στη Βουλή με τη 
διαδικασία του παρόντος άρθρου (οργανωμένη συζή¬ 
τηση), εφόσον η αρμόδια κοινοβουλευτική επιτροπή τα 
έχει επεξεργαστεί σε τρεις τουλάχιστον πλήρεις συ¬ 
νεδριάσεις ή αν προηγήθηκε ακρόαση εξωκοινοβουλευ¬ 
τικών προσώπων κατά το άρθρο 38. 

2. Η Διάσκεψη των Προέδρων αποφασίζει νια τη 


διεξαγωγή οργανωμένης συζήτησης, αφού διαπιστώσει 
ότι συντρίέχουν οι προϋποθέσεις της προηγούμενης 
παραγράφου*. 

2. Η παρ. 3 διαγράφεται και αντί αυτής αναριθμείται 
σε παρ. 3 η παρ. 4, προστίθεται δε νέα παρ. 4 που 
έχει ως εξής: 

*4. Εάν κατά την έναρξη της συζήτησης στη Βουλή 
προβληθούν αντιρρήσεις από το ένα εικοστό (1/20) του 
όλου αριθμού των Βουλευτών, η Βουλή μπορεί να 
αποφασίσει ότι δεν θα διεξαχθεί οργανωμένη συζήτηση, 
ακόμη και εάν συντρέχουν οι προϋποθέσεις των προη¬ 
γούμενων παραγράφων. Στην περίπτωση αυτή η ολο¬ 
κλήρωση της συζήτησης και της ψήφισης του σχεδίου 
ή της πρότασης νόμου γίνεται υποχρεωτικά στο συνο¬ 
λικό αριθμό συνεδριάσεων που έχει ήδη καθορίσει η 
Διάσκεψη των Προέδρων, σύμφωνα με την επόμενη 
παράγραφο*. 

3. Στην παρ. 5, πρώτη σειρά, και μετά τις λέξεις Ή 
Διάσκεψη των Προέδρων* προστίθεται η φράση 'συγ- 
χρόνως με την απόφασή της για διεξαγωγή οργανω¬ 
μένης συζήτησης*. 

Άρθρο 11 

Ι.α) Στο άρθρο 108 παρ. 1 εδάφιο β' οι λέξεις 'μπορεί 
να καλέσει* αντικαθίστανται με τη λέξη "καλεί*. 

ρ) Στο αυτό άρθρο προστίθεται παρ. 6 που έχει ως 
εξής: 

*6. Σχέδια και προτάσεις νόμων, που έγιναν ομοφώνως 
δεκτά ή με πλειοψηφία τεσσάρων πέμπτων (4/5) του 
όλου αριθμού των μελών της αρμόδιας διαρκούς επι¬ 
τροπής, ψηφίζονται από τη Βουλή χωρίς συζήτηση, με 
ανάλογη εφαρμογή της παρ. 1 του παρόντος άρθρου . 

2. Στην παρ. 2 του άρθρου 119 πριν από τη λέξη 
■τυπώνονται* (στη δεύτερη σειρά) προστίθενται οι λέξεις 
"ανακοινώνονται στη Βουλή, κατόπιν*. 

3. Στο τέλος της παρ. 7 του άρθρου 121 τίθεται η 
εξής προσθήκη: 

*Οι συζητήσεις στην επιτροπή είναι δημόσιες.* 

4. Στο τέλος της παρ. 7 του άρθρου 124 τίθεται η 
εξής προσθήκη: 

*η δε προθεσμία προς απάντηση αρχίζει από την 
επομένη της ενάρξεως των εργασιών της νέας Συνόδου 
της Ολομέλειας της Βουλής*. 

Άρθρο 12 

1. Το δεύτερο εδάφιο της παρ. 5 του άρθρου 125 
αναδιατυπώνεται ως εξής: 

*5. Στις περιπτώσεις της παρ. 3, αν ο Υπουργός δεν 
απαντήσει ή απαντήσει εκπροθέσμως, η αναφορά μπορεί 
να συζητηθεί κατά τη διαδικασία των άρθρων 129 και 
επόμενα του Κανονισμού*. 

2. Το άρθρο 127 αντικαθίσταται ως εξής: 

"Αρθρο 127 

Αν ο αρμόδιος Υπουργός δεν απαντήσει ή απαντήσει 
εκπρόθεσμα, η ερώτηση μπορεί να συζητηθεί κατά τη 
διαδικασία των άρθρων 129* και επόμενα του Κανονι¬ 
σμού.* 

3. Το άρθρο 128 αντικαθίσταται ως εξής: 

Αρθρο 128 

Στην αρχή της συνεδριάσεως κάθε Τρίτης συζητιόνται 
αναφορές και ερωτήσεις, όπως ορίζεται στο προηγού¬ 
μενο άρθρο και το τελευταίο εδάφιο της παρ. 5 του 
άρθρου 125/ 

Άρθρο 13 

Το άρθρο 129 αναδιατυπώνεται ως εξής: 

Αρθρο 129 

1. Για θέματα άμεσης επικαιρότητας κάθε Βουλευτής 
έχει το δικαίωμα να υποβάλλει σχετικές ερωτήσεις, που 
κατατίθενται και συζητούνται με τη διαδικασία των ε¬ 
πόμενων διατάξεων (επίκαιρες ερωτήσεις). 

2. Οι επίκαιρες ερωτήσεις απευθύνονται στον Πρω¬ 
θυπουργό ή τους αρμόδιους Υπουργούς και απαντούν 
προφορικά στη Βουλή οι ίδιοι ή ο εξουσιοδοτημένος 
από την Κυβέρνηση Υπουργός. 

3. Σε κάθε περίπτωση ο. Πρωθυπουργός μια φορά 
τουλάχιστον την εβδομάδα και σε δύο τουλάχιστον 
ερωτήσεις, που επιλέγει, απαντά ο ίδιος. Τον Πρόεδρο 

Κοινοβουλευτικής Ομάδας μπορεί να αναπληρώνει κατά 
τη συζήτηση επίκαιρων ερωτήσεών του, που απευθύ¬ 
νονται στον Πρωθυπουργό και δεν* απαντώνται από τον 
ίδιο, ένας από τους αναπληρωτές του. Υπουργός που 
καλείται για δεύτερη φορά μέσα στην ίδια εβδομάδα 
μπορεί να εξουσιοδοτήσει άλλον Υπουργό ή έναν Υ¬ 
φυπουργό του να απαντήσει σε ερωτήσεις των επό¬ 
μενων συνεδριάσεων της εβδομάδας αυτής. 

4. ( Η επίκαιρη ερώτηση πρέπει να είναι .γραπτή και 
να συνοδεύεται από περίληψη των στοιχείων που είναι 
απολύτως αναγκαία για το σαφή προσδιορισμό του 
θέματος στο οποίο αναφέρεται. Η Διάσκεψη των Προέ¬ 
δρων προσδιορίζει με απόφασή της στην αρχή κάθε 
Συνόδου τον τύπο και την έκταση της περίληψης. 
Επίκαιρες ερωτήσεις, που δεν ανταποκρίνονται στους 
όρους της απόφασης αυτής, δεν συζητούνται, αν αυτό 
αποφασίσει η Διάσκεψη των Προέδρων. 

5. Το κείμενο της ερώτησης υπογράφεται από το 
Βουλευτή που την υποβάλλει και Κατατίθεται στη Βουλή 
μέχρι τη δεκάτη πρωινή κάθε ημέρας που συνεδριάζει. 

6. Ο Πρόεδρος της Βουλής, μετά την καταχώριση 
της ερώτησης στο ειδικό βιβλίο των επίκαιρων ερωτή- , 
σεων, τη διαβιβάζει αμέσως και κατά περίπτωση. στον 
Πρωθυπουργό ή στον αρμόδιο Υπουργό/ 

Άρθρο 14 

1. Οι παρ. 1. έως και 4 του άρθρου 130 αναδιατυπώ¬ 
νονται και προστίθεται νέα παρ. 5 που έχουν ως εξής: 

Ί. Επίκαιρες ερωτήσεις συζητούνται σε όλες τις 
συνεδριάσεις της Ολομέλειας της Βουλής πλην της 
Τρίτης, κατά την οποία συζητούνται αναφορές και ε¬ 
ρωτήσεις κατά τη διαδικασία της παρ. 5 του παρόντος 
άρθρου. Δεν συζητούνται επίκαιρες ερωτήσεις σπς 
συνεδριάσεις για συζητήσεις προ ημερησίας διατάξεως 
(άρθρο 143) ή με άλλο ειδικό αντικείμενο που αποφασίζει 
η Διάσκεψη των Προέδρων. Ο Πρόεδρος της Βουλής 
ανακοινώνει σε κάθε συνεδρίαση τις συγκεκριμένες 
επίκαιρες ερωτήσεις που είναι προς συζήτηση κατά την 


επομένη με βάση την επιλογή ή την κλήρωση που 
γίνεται κατά τις επόμενες παραγράφους. 

2. Η επιλογή των επίκαιρων ερωτήσεων, που υπο¬ 
βάλλονται μέχρι τη δεκάτη πρωινή της Δευτέρας και 
πρόκειται να συζητηθούν την Τετάρτη, γίνεται μέχρι τη 
δωδεκάτη μεσημβρινή της Δευτέρας, εκείνων δε που 
υποβάλλονται μέχρι τη δεκάτη πρωινή της Τετάρτης 
και πρόκειται να συζητηθούν την Παρασκευή, γίνεται 
μέχρι τη δωδεκάτη μεσημβρινή της Τετάρτης. 

Την επιλογή κάνει ο Πρόεδρος κάθε Κοινοβουλευτικής 
Ομάδας για τις ερωτήσεις των Βουλευτών της Ομάδας 
του ή άλλο μέλος της Κοινοβουλευτικής Ομάδας, στο 
οποίο ο Πρόεδρός της μπορεί να αναθέσει το δικαίωμα 
αυτό με έγγραφό του, που το απευθύνει στον Πρόεδρο 
της Βουλής. Η επιλογή για τις επίκαιρες ερωτήσεις 
των ανεξαρτήτων γίνεται βάσει αλφαβητικού πίνακα με 
τα ονόματά τους και έως ότου αυτός εξαντληθεί, οπότε 
αρχίζει νέος κύκλος. 

3. Ο Πρόεδρος κάθε Κοινοβουλευτικής Ομάδας με 
έγγραφη δήλωση που κατατίθεται στον Πρόεδρο της 
Βουλής επιλέγει για συζήτηση δύο το πολύ επίκαιρες 
ερωτήσεις και ορίζει ποια από τις δύο αποτελεί την 
πρώτη και ποια τη δεύτερη επιλεγόμενη επίκαιρη ερώ¬ 
τηση. Αν μέσα στην προθεσμία της παραγράφου 2 δεν 
γίνει η επιλογή, θεωρείται ως πρώτη επιλεγόμενη η 
πρώτη κατά τη σειρά κατάθεσής της επίκαιρη ερώτηση 
από Βουλευτή της Κοινοβουλευτικής Ομάδας που πα¬ 
ρ έλειψε την επιλογή και ως δεύτερη επιλεγόμενη η 
αμέσως επόμενη της ίδιας Ομάδας. 

4. Επίκαιρες ερωτήσεις που δεν επελέγησαν να συ¬ 
ζητηθούν στη συνεδρίαση της Τετάρτης συζητούνται 
στη συνεδρίαση της Πέμπτης και εκείνες που δεν 
επελέγησαν να συζητηθούν στη συνεδρίαση της Πα¬ 
ρασκευής συζητούνται στη συνεδρίαση της αμέσως 
επόμενης Δευτέρας. Η σειρά συζήτησης των ερωτήσεων 
αυτών καθορίζεται με κλήρωση που διενεργείται κατά 
τη συνεδρίαση της Διάσκεψης των Προέδρων και αν 
αυτή δεν συνεδριάσει, από τον Πρόεδρο της Βουλής 
και τους Προέδρους των Κοινοβουλευτικών Ομάδων ή 
τους αναπληρωτές τους. Κατά τη διαδικασία αυτή μόνο 
μια επίκαιρη ερώτηση ενός Βουλευτή μπορεί να συζη¬ 
τηθεί. Αν κληρωθούν περισσότερες ερωτήσεις ο Βου¬ 
λευτής καλείται να επιλέξει. Αν δεν πραγματοποιηθεί 
συνεδρίαση της Διάσκεψης των Προέδρων για οποιον- 
δήποτε λόγο ή ο Βουλευτής δεν επιλέξει, α ερωτήσεις 
της παραγράφου αυτής συζητούνται με τη σειρά κατά¬ 
θεσής τους, μια για κάθε Βουλευτή. Οι ερωτήσεις αυτές 
αναπτύσσονται εναλλάξ με τη σειρά που προβλέπει το 
άρθρο 19 παρ. 1. 

5. Στη συνεδρίαση κάθε Τρίτης συζητούνται με τη 
διαδικασία των επίκαιρων ερωτήσεων και κατ' επιλογήν 
των Βουλευτών αναφορές και ερωτήσεις στις οποίες 
δεν απάντησαν οι αρμόδιοι Υπουργοί Ο Βουλευτής 
μπορεί να προτείνει μια αναφορά ή ερώτηση ανά ε¬ 
βδομάδα μέχρι τη δεκάτη πρωινή της Τετάρτης και η 
σειρά ορίζεται σε δύο κύκλους, με κλήρωση που διε- 
νεργείται από τη Διάσκεψη των Προέδρων και, αν αυτή 
δεν συνεδριάσει, από τον Πρόεδρο της Βουλής και 
τους Προέδρους των Κοινοβουλευτικών Ομάδων ή τους 
αναπληρωτές τους. Ο πρώτος κύκλος περιλαμβάνει έξι 
αναφορές ή ερωτήσεις και σ' αυτόν μετέχουν δύο 
Βουλευτές καθεμιάς από τις δύο πρώτες σε δύναμη 
Κοινοβουλευτικές Ομάδες της Βουλής και ένας Βου¬ 
λευτής καθεμιάς από τις επόμενες σε δύναμη Κοινο- 

βουλευτικές Ομάδες. Ο δεύτερος κύκλος περιλαμβάνει 
τέσσερις αναφορές ή ερωτήσεις και ϋ αυτόν μετέχουν 
ένας Βουλευτής από κάθε Κοινοβουλευτική Ομάδα. Εάν 
κληρωθεί αναφορά ή ερώτηση ανεξάρτητου Βουλευτή 
προστίθεται αυτή στο δεύτερο κύκλο και συζητείται 
τελευταία. Η ανάπτυξη γίνεται εναλλάξ με τη σειβά 
που προβλέπει το άρθρο 19 παρ. 1. Σε κάθε μεταβολή 
του αριθμού της δυνάμεως των κομμάτων η Διάσκεψη 
των Προέδρων καθορίζει εκ νέου τον αριθμό των 
Βουλευτών κάθε Κοινοβουλευτικής Ομάδας που συμ¬ 
μετέχουν στη διαδικασία αυτή. 

2. Οι παρ. 5 και 6 αναριθμούνται σε 6 και 7 αντίστοιχα. 

Άρθρο 15 

1. Η παρ. 5 του άρθρου 131 διαγράφεται. 

2. Το άρθρο 132 αναδιατυπώνεται ως εξής: 

•Άρθρο 132 

1. Η συζήτηση κάθε επίκαιρης ερώτησης αρχίζει με 
την ανάγνωση του περιεχομένου της ή περίληψής του 
από τον Πρόεδρο της Βουλής. Στη συνέχεια απαντά 
ο Πρωθυπουργός ή ο αρμόδιος ή εξουσιοδοτημένος 
από την Κυβέρνηση ή τον ερωτώμενο αρμόδιο Υπουργό, 
Υπουργός ή Υφυπουργός επί τρία (3) λεπτά το πολύ. 
Η παρ. 2 διαγράφεται. 

Η παρ. 3 αναριθμειται σε 2 και αναδιατυπώνεται ως 
εξής: 

'2.0 Βουλευτής που υπογράφει την επίκαιρη ερώτηση 
παίρνει το λόγο για δύο (2) λεπτά και μπορεί να 
απαντήσει ο ερωτώμενος επί δύο (2) επίσης λεπτά.' 

Η παρ. 4 αναριθμείται σε 3 και αντικαθίσταται ως 
εξής: 

•3. Η συζήτηση περιορίζεται αποκλειστικά ανάμεσα 
στους ανωτέρω αναφερόμενους κατ' εξαίρεση των 
διατάξεων του άρθρου 97 παρ. 5 υπέρβαση του ορι¬ 
ζόμενου στην παρ. 2 χρόνου ομιλίας δεν επιτρέπεται." 

Άρθρο 16 

Μετά το άρθρο 132 παρεμβάλλεται ο υπότιτλος Τυ- 
ζητήσεις με πρωτοβουλία Βουλευτών" και προστίθεται 
νέο άρθρο 132 Α που έχει ως εξής: 

"Αρθρο 132 Α 

1. Κάθε Βουλευτής δικαιούται, στη διάρκεια της Συ¬ 
νόδου και κάθε εβδομάδα μέχρι την ικανοποίηση του 
αιτήματός του, να υποβάλει στη Διάσκεψη των Προέδρων 
προς συζήτηση στην Ολομέλεια της Βουλής ένα του¬ 
λάχιστον θέμα γενικότερης σημασίας ή ενδιαφέροντος. 

2. Η Διάσκεψη των Προέδρων, εφόσον έχει ψηφιστεί 
από την Ολομέλεια της Βουλής κατά την προηγούμενη 
εβδομάδα ένα τουλάχιστον σχέδιο νόμου, χωρίς συζή¬ 
τηση κατ' αρχήν, κατ’ άρθρον και στο σύνολο, με 
εξαίρεση σχέδια νόμων για την κύρωση διεθνών συν¬ 
θηκών ή συμβάσεων, καθώς και την περίπτωση του 
εδαφίου β της παρ. 1 του άρθρου 106, μπορεί να 
αποφασίσει ότι μια συνεδρίαση νομοθετικού έργου της 
επόμενης εβδομάδας θα διατεθεί για συζήτηση θεμάτων 
της παρ. 1. 

3. Η ημέρα, η ώρα, καθώς και ο συνολικός για κάθε 
θέμα χρόνος που θα διατεθεί για τις συζητήσεις των 
κατά την παρ. 1 θεμάτων καθορίζονται με την ίδια 
απόφαση της Διάσκεψης των Προέδρων. 


4. Η Διάσκεψη των Προέδρων επιλέγει δια κληρώσεως 
μέχρι τέσσερα θέματα, από όσα έχουν προταθεί μέχρι 
την παραμονή της συνεδρίασής της και καθορίζει τη 
σειρά συζήτησής τους, με ανάλογη εφαρμογή της παρ. 

1 του άρθρου 135. 

5. Στη συζήτηση κάθε θέματος συμμετέχουν ο Βου¬ 
λευτής - εισηγητής του για δέκα (10) λεπτά της ώρας, 
ο αρμόδιος Υπουργός, και αν κωλύεται, αυτός που 
ορίζεται από τον Πρωθυπουργό για δέκα (10) λεπτά 
της ώρας και επί συναρμοδιότητας ένας ακόμη Υπουρ¬ 
γός οριζόμενος από τον Πρωθυπουργό για πέντε (5) 
λεπτά της ώρας, καθώς και δέκα τουλάχιστον Βουλευτές 
από τους οποίους ένας τουλάχιστον από κάθε Κοινο¬ 
βουλευτική Ομάδα για τρία (3) λεπτά της ώρας ο 
καθένας. 

Δικαίωμα δευτερολογίας έχει ο Βουλευτής - εισηγητής 
και ο αρμόδιος ή ο πρώτος από τους ορισθέντες 
Υπουργούς για πέντε (5) λεπτά της ώρας ο καθένας. 

6. Στη συζήτηση δεν μετέχουν οι πρόεδροι Κοινο¬ 
βουλευτικών Ομάδων ή οι αναπληρωτές τους ή άλλος 
Υπουργός ή Βουλευτής." 

Άρθρο 17 

1. Η πρώτη σειρά της παρ. 3 του άρθρου 133 
αναδιατυπώνεται ως εξής: 

"3. Ο Υπουργός οφείλει μέσα σε τριάντα (30) ημέ¬ 
ρες...". 

2. Στο τρίτο εδάφιο της παρ. 6 του άρθρου 135 οι 
λέξεις "αμέσως επομένων δύο" αντικαθίστανται με τις 
λέξεις "αμέσως επομένων τεσσάρων", στο δε πρώτο 
εδάφιο της παρ. 2 του άρθρου 136 η φράση "και ο 
δεύτερος και ο τρίτος κατά σειρά υπογράφων" αντικα¬ 
θίσταται με τη φράση "και οι επόμενοι τέσσερις κατά 
σειρά υπογράφοντες". 

3. Μετά το άρθρο 167 προστίθεται ο τίτλος "εξου- 
σιοδοτικές διατάξεις" και ακολουθεί άρθρο 167 Α που 
έχει ως εξής: 

"Άρθρο 167 Α 

Με πρόταση του Προέδρου της Βουλής και σύμφωνη 
γνώμη της Διάσκεψης των Προέδρων, η Βουλή μπορεί 
να συστήσει ίδιο νομικό πρόσωπο με τη μορφή ιδρύματος 
ή άλλου νομικού τύπου, με σκοπό τη διάδοση των 
αρχών του Κοινοβουλευτισμού και της Δημοκρατίας και 
τη συμμετοχή γενικώς της Βουλής στα πολιτιστικά, 
κοινωνικά και μορφωτικά ζητήματα της χώρας, καθώς 
και την υποστήριξη προσπαθειών βελτίωσης γενικώς 
της διεθνούς θέσης της Ελλάδας. Διοικείται από εν- 
νεαμελές Διοικητικό Συμβούλιο στο οποίο μετέχουν 
αμισθί και τιμητικώς ο εκάστοτε Πρόεδρος της Βουλής 
ως Πρόεδρος και ως μέλη, μεταξύ άλλων, οι διατελέ- 
σαντες Πρόεδροι της Βουλής και οι πρώην Πρωθυ¬ 
πουργοί - αρχηγοί Κομμάτων που έλαβαν ψήφο εμπι¬ 
στοσύνης. Το κεφάλαιο και οι δαπάνες ιδρύσεως βα¬ 
ρύνουν τον Προϋπολογισμό της Βουλής. Πόροι του 
νομικού προσώπου είναι η ετήσια επιχορήγηση από τον 
Προϋπολογισμό της Βουλής, κρατική επιχορήγηση, δω¬ 
ρεές, κληρονομιές ή κληροδοσίες κοινοβουλευτικών και 
μη προσώπων, καθώς και επιχορηγήσεις κρατικών και 
μη τραπεζών, εταιριών και ιδιωτών. Το εν λόγω νομικό 
πρόσωπο θα λειτουργεί με ιδιωτικοοικονομικά κριτήριά 
και ευελιξία και κατά παρέκκλιση των διατάξεων του 

δημοσίου λογιστικού. Οι ειδικότεροι σκοποί, η επωνυμία, 
η νομική μορφή, η Διοίκηση, η εκτελεστική επιτροπή, 
α πόροι, οι δαπάνες, ο τρόπος προμηθειών και εκτέ¬ 
λεσης έργων και εργασιών, η διαχείριση, τα του προ¬ 
σωπικού, ο προϋπολογισμός και γενικά κάθε αναγκαία 
λεπτομέρεια θα ρυθμιστούν με το καταστατικό ή τον 
Οργανισμό του νομικού προσώπου, που θα συζητηθεί 
και θα ψηφιστεί κατά τη διαδικασία των κωδίκων και γιο 
την κατάρτιση του οποίου εξουσιοδοτείται ρητά ο Πρόε¬ 
δρος της Βουλής και η Διάσκεψη των Προέδρων.· 

ΕΙΔΙΚΕΣ ΡΥΘΜΙΣΕΙΣ 
Άρθρο 18 

1. Στους υπαλλήλους της Βουλής, μονίμους, μετα¬ 
κλητούς και με σχέση εργασίας ιδιωτικού δικαίου καθώς 
και στους αποσπασμένους σπς υπηρεσίες της Βουλής 
καταβάλλεται από 1ης Ιουνίου 1996, κάθε μήνα, χρη¬ 
ματικό ποσό λόγω των ειδικών συνθηκών που συντρέ¬ 
χουν κατά την παροχή των υπηρεσιών τους στη Βουλή. 
Με απόφαση του Προέδρου της Βουλής καθορίζεται 
το ύψος του ποσού αυτού, ο τίτλος καταβολής, καθώς 


και κάθε άλλη αναγκαία λεπτομέρεια για την εφαρμογή 
της διατάξεως αυτής. 

2. Η διάταξη του άρθρου 143 του Κανονισμού της 
Βουλής (Μέρος Β' - Προσωπικό) έχει εφαρμογή και για 
το προσωπικό της Ελληνικής Αστυνομίας που διατίθεται 
για την προσωπική ασφάλεια του Πρωθυπουργού. 

Η ισχύς της διατάξεως αυτής αρχίζει από 1ης Φε¬ 
βρουάριου 1996. 


Άρθρο 19 

Μ ισχύς των παρουσών τροποποιήσεων αρχίζει από 
τη δημοσίευσή τους στην Εφημερίδα της Κυβερνήσεως, 
εκτός αν ορίζεται διαφορετικά σπς επί μέρους διατάξεις. 


Αθήνα, 3 Ιουλίου 1996 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

